‫- סדרה תיעודית של NETFLIX -‬
‫יש משהו קסום בדולפינים.‬
‫הם נראים ידידותיים מאוד…‬
‫ובמקביל, כיצורים מעולם אחר.‬
‫ברור שהם חכמים.‬
‫וזריזים.‬
‫אבל בקושי הצצנו מתחת לפני השטח.‬
‫עכשיו אנחנו יכולים להיכנס לתוך עולמם,‬
‫ואנחנו מגלים עד כמה הם מתוחכמים.‬
‫וככל שאנחנו מעמיקים לחקור,‬
‫כך הם נראים דומים לנו יותר.‬
‫- דולפינים -‬
‫- איי בהאמה‬ ‫צפון האוקיינוס האטלנטי -‬
‫- טמפרטורת המים: 26 מעלות -‬
‫מאחר שהוא נולד לעולם‬ ‫שבו הוא לא מסוגל אפילו לנשום,‬
‫דולפין צעיר ממין סטנלה אטלנטית‬ ‫צריך ללמוד הרבה על הישרדות בים.‬
‫מזל שיש מי שמראה לו את הדרך.‬
‫אימא.‬
‫וקבוצה רחבה יותר של בני משפחה וחברים.‬
‫הם יעזרו ללמד אותו‬
‫איך למצוא מזון‬
‫ואיך להתרחק מסכנות.‬
‫אבל הדולפינים חיים במבנה חברתי מורכב.‬
‫האתגר הגדול ביותר‬
‫הוא ללמוד להשתלב בתוכו.‬
‫המים הרדודים החמימים הללו‬ ‫הם ביתו של מין נוסף.‬
‫הדולפינן המצוי.‬
‫נדמה שזהו המקום המושלם‬ ‫לגדל בו דולפין שזה עתה נולד,‬
‫אבל גם כאן‬
‫החיים לא קלים.‬
‫עוקבים אחריהם.‬
‫קבוצה של זכרים‬
‫מחפשים בת זוג.‬
‫הם עלולים לתקוף את התינוק כדי להגיע לאימו.‬
‫עוד דולפינים מצטרפים למרדף.‬
‫אימא עושה כל שביכולתה‬ ‫כדי להגן על הגור שלה.‬
‫בסופו של דבר,‬
‫היא מצליחה להבריח אותם.‬
‫אבל התינוק שלה נעלם.‬
‫לבדו,‬
‫אין לו סיכוי רב לשרוד.‬
‫הגור מתאחד עם אימא…‬
‫ועם בני בריתה.‬
‫עכשיו הוא בקי מעט יותר בדרכי העולם.‬
‫אבל הוא עודנו רק בתחילת הדרך‬ ‫שבסופה יהפוך לדולפין בוגר.‬
‫דולפינים הם יונקים נושמי אוויר, כמונו.‬
‫אבותיהם הקדומים חיו פעם ביבשה,‬
‫אבל לפני 50 מיליון שנה‬
‫הם עשו משהו מדהים.‬
‫הם עזבו את היבשה‬
‫ואימצו אורח חיים מימי.‬
‫ענף אחד של המשפחה‬
‫הפך ללווייתני מזיפות ענקיים…‬
‫ואילו הם הפכו‬ ‫לטורפים זריזי תנועה ומהירי מחשבה.‬
‫כיום למעלה מ-40 מיני דולפינים‬ ‫צדים ברחבי האוקיינוסים בעולם.‬
‫במים טרופיים…‬
‫בים הקוטב…‬
‫ואפילו בנהרות אלפי קילומטרים בפנים היבשת.‬
‫בכל מקום שבו יש טרף,‬
‫יש דולפין שימצא דרך חכמה לתפוס אותו.‬
‫הקטלנים הם הגדולים בבני המשפחה.‬
‫הם יכולים להגיע לאורך של כמעט תשעה מטרים‬
‫ולמשקל של כ-6,500 קילוגרמים.‬
‫כל אחד מהם צריך לצוד‬ ‫יותר מ-45 ק"ג מזון ביום.‬
‫משימה לא קלה בחורף הקוטבי.‬
‫אלא אם כן אתם יודעים איפה לחפש.‬
‫-קוואלויה‬ ‫הים הנורווגי -‬
‫- טמפרטורת המים: שש מעלות -‬
‫בחודשים הקרים ביותר‬
‫הטרף האהוב עליהם‬ ‫מוצא מחסה בפיורדים מוגנים.‬
‫דגי הרינג.‬
‫מיליארדים על גבי מיליארדים.‬
‫לא קל לאתר את המיקום המדויק שלהם.‬
‫וקשה עוד יותר לתפוס אותם.‬
‫בהנהגת נקבה מנוסה,‬
‫משפחת לווייתנים‬ ‫מתקדמת ישירות לעבר להקת הדגים העצומה.‬
‫כל עוד דגי ההרינג נשארים במבנה,‬
‫קשה להתביית על פרט בודד.‬
‫אבל לקטלנים יש תוכנית.‬
‫באמצעות קריאות חזקות‬
‫וחשיפת בטנם הלבנה…‬
‫הם מנתבים את ההרינג למים הרדודים.‬
‫מרוב בהלה, הדגים מצטופפים‬ ‫בקבוצות דחוסות יותר ויותר.‬
‫עד שלבסוף‬
‫הקטלנים יכולים לתקוף.‬
‫הם מכים בזנבם ויוצרים גלי הדף חזקים.‬
‫מטח של מהלומות רבות עוצמה.‬
‫ברגע שהדגים המומים,‬
‫הקטלנים יכולים לאכול בנחת.‬
‫דולפינים משפרים את סיכויי הצלחת הציד‬ ‫באמצעות שיתוף פעולה.‬
‫ובאוקיינוס הפתוח‬
‫הם פועלים בקנה מידה עצום.‬
‫המוני דולפינים ממין סטנלה ארוכת-חרטום.‬
‫להקה עצומה המונה יותר מ-1,000 פרטים.‬
‫הודות ליעילותם בציד,‬
‫הם נהנים משפע של זמן פנוי.‬
‫- פרננדו די נורוניה‬ ‫דרום האוקיינוס האטלנטי -‬
‫- טמפ' המים: 26 מעלות -‬
‫במרחק 300 ק"מ ממזרח לברזיל,‬
‫הארכיפלג הזה הוא תחנת עצירה מועדפת‬
‫על דולפיני סטנלה אטלנטיים.‬
‫הם שוחים למפרצים הרדודים של האי.‬
‫הראשונים מגיעים במצב רוח מרומם.‬
‫המתעמלים האולימפיים של משפחת הדולפינים.‬
‫הם יכולים לזנק לגובה שלושה מטרים‬
‫ולהסתובב שבע פעמים.‬
‫זה נראה ממש כיף.‬
‫אבל משערים שיש סיבות נוספות‬ ‫למפגן האקרובטיקה הזה.‬
‫אולי הם מתקשרים זה עם זה,‬ ‫מברכים לשלום דולפינים אחרים שנכנסים למפרץ.‬
‫מספרם הגדול מגן עליהם,‬
‫והדולפינים יכולים להירגע.‬
‫אבל הם לא יכולים להירדם לגמרי,‬
‫אחרת הם יטבעו.‬
‫אז הם מכבים צד אחד של המוח בכל פעם,‬
‫ופוקחים עין אחת על הדרך.‬
‫שוחים בשנתם בחצי מהירות.‬
‫בשעה שהדולפינים המבוגרים נחים,‬
‫הצעירים משחקים.‬
‫משחק מסירות אצות.‬
‫זה נראה די פשוט.‬
‫אבל זה משחק מתוחכם להפתיע.‬
‫עליהם לתמרן עצמים,‬
‫לחקות מהלכים,‬
‫וחשוב מכול,‬
‫להבין זה את זה.‬
‫מיומנות שכל דולפין צעיר‬ ‫חייב לרכוש כשהוא מתבגר.‬
‫- איי בהאמה‬ ‫צפון האוקיינוס האטלנטי -‬
‫- טמפרטורת המים: 26 מעלות -‬
‫בגיל שנה‬
‫דולפין סטנלה אטלנטית צעיר‬ ‫מדבר את שפת הדולפינים באופן שוטף כמעט.‬
‫אפשר להעביר מידע רב באמצעות שפת גוף ומגע.‬
‫שפשוף סנפיר הוא מחווה מנחמת,‬
‫כמו החזקת ידיים.‬
‫אבל יש דברים שאפשר לומר רק באמצעות צלילים.‬
‫אימא שלו חוזרת על קריאה ייחודית.‬
‫השריקה המיוחדת שלה.‬
‫השריקה עוזרת לו למצוא אותה בקהל.‬
‫וברגע שהוא ילמד לחקות אותה,‬
‫הוא יוכל לקרוא לאימו בשמה.‬
‫עכשיו הגיע הזמן להתנסות בשריקה משלו.‬
‫כמו ילדים,‬
‫לדולפינים לוקח שנים ללמוד לדבר.‬
‫וברגע שהם מתחילים לדבר…‬
‫הם לא מפסיקים.‬
‫אבל הכישורים הקוליים של דולפין‬ ‫לא מסתכמים במילים בלבד.‬
‫הדולפיננים המקומיים‬ ‫מחפשים מזון על קרקעית הים.‬
‫למראית עין, אין כאן אוכל רב.‬
‫אבל הם רואים דברים שאנחנו לא רואים.‬
‫הם משגרים זרם של נקישות בתדר גבוה.‬
‫חמש מאות נקישות בשנייה.‬
‫ומפרשים את ההדים‬
‫כדי לאתר דגים המסתתרים בחול.‬
‫איכון הד הוא חוש שישי מופלא…‬
‫המאפשר לדולפינים לצוד במקומות לא צפויים.‬
‫- קרוליינה הדרומית‬ ‫צפון האוקיינוס האטלנטי -‬
‫- טמפרטורת המים: 26 מעלות -‬
‫שפך נהר בוצי‬
‫בשעת השפל.‬
‫כרגע‬
‫מסוכן לשחות לעבר פנים היבשת.‬
‫אבל הדולפינה הזאת‬ ‫יודעת ששפך הנהר מלא בדגים.‬
‫באמצעות איכון הד,‬
‫היא יכולה לנווט במים הבוציים‬
‫ולמצוא את הטרף שלה.‬
‫יש רק בעיה אחת:‬
‫בשפל הדגים מתחבאים בשוניות הצדפות.‬
‫הסתערות חזיתית תקרע את עורה העדין.‬
‫בדרך כלשהי,‬
‫עליה למשוך את הדגים למים הפתוחים.‬
‫באמצעות חבטות בזנבה,‬
‫היא מניסה אותם ממקום מחבואם‬
‫לעבר גדות החול,‬ ‫שם תוכל לתקוף אותם ללא חשש.‬
‫רק מיני דולפינים מעטים‬ ‫למדו לצוד בשיטה הזאת.‬
‫והשיטה עובדת רק שעות ספורות בכל יום.‬
‫כשהגאות מתחילה לעלות,‬
‫הדגים מתפזרים.‬
‫יש צורך באסטרטגיה חדשה.‬
‫היא מאחדת כוחות עם חברים,‬
‫ויחד הם פונים לעבר ערוצים רחבים יותר.‬
‫ואז…‬
‫הם מחכים.‬
‫בכל פעם שלהקת דגים חולפת על פניהם,‬
‫הדולפינים תוקפים‬
‫ויוצרים גלי חרטום ששוטפים את הדגים לחוף.‬
‫באמצעות איכון הד ושיתוף פעולה,‬
‫הם מוציאים סעודת מלכים מן הבוץ.‬
‫באוקיינוס הפתוח הדולפינים מנצלים עד תום‬ ‫את חושיהם המחודדים.‬
‫- האיים הקנריים‬ ‫צפון האוקיינוס האטלנטי -‬
‫- טמפ' המים: 21 מעלות -‬
‫אתגרי הציד במעמקי הים‬
‫יצרו את אחד ממיני הדולפינים‬ ‫המופלאים מכולם.‬
‫הנתבים משונים מעט למראה,‬
‫אבל המצח הבולט שלהם הוא סוד הצלחתם.‬
‫הם משגרים אלומות של גלי קול‬ ‫למרחק עשרות מטרים.‬
‫יכולת איכון ההד שלהם‬ ‫היא החזקה ביותר בכל משפחת הדולפינים.‬
‫היא מאפשרת לנתבים לצוד להקות דיונונים‬
‫בעומק של יותר מ-800 מטרים.‬
‫אבל הגורים לא יכולים לעצור את נשימתם‬ ‫לזמן רב מספיק כדי להצטרף לציד.‬
‫אז אחד מבני המשפחה‬
‫נשאר איתם ליד פני המים.‬
‫סבתא בת יותר מ-50.‬
‫אבל היא עדיין מייצרת חלב‬ ‫כדי להאכיל את הצעירים.‬
‫הדולפינים האלה יכולים להגיע לגיל 70,‬
‫והם נשארים עם המשפחה כל חייהם.‬
‫ייתכן שזה הקשר המשפחתי הארוך והנאמן ביותר‬
‫בכל ממלכת החי.‬
‫כשהדולפינים שבים מן הציד,‬
‫ברור שנחלו הצלחה.‬
‫הגיע הזמן להמשיך הלאה.‬
‫סבתא ממפה בעיני רוחה את ביתם באוקיינוס.‬
‫היא מקשיבה לקולות הגלים המתנפצים על האיים‬
‫והזרמים סביב שפכי הנהרות.‬
‫ציוני דרך אקוסטיים מתווים לה את המסלול.‬
‫אבל לפעמים‬
‫אפילו הנווטים הדגולים האלה הולכים לאיבוד.‬
‫מאות דולפינים מאבדים את דרכם‬ ‫ועולים אל חופים ברחבי העולם.‬
‫התופעה נפוצה בעיקר בקרב נתבים.‬
‫אם אחד או שניים סוטים מן המסלול…‬
‫שאר בני המשפחה מרגישים חובה להצטרף אליהם.‬
‫לפעמים קריאות המצוקה שלהם‬ ‫מביאות מאות דולפינים נוספים.‬
‫אסונות טבע,‬
‫זיהום רעש ובריאות לקויה‬
‫הם חלק מהגורמים לתופעה.‬
‫אבל הסיבות המדויקות אינן מובנות במלואן.‬
‫אנשים עושים ככל יכולתם‬ ‫כדי להציל נתבים שעלו אל החוף‬
‫ומנסים לעזור להם לחזור לים.‬
‫בין בני האדם והדולפינים קיים קשר אמיץ.‬
‫כמונו, הם ניחנו באהבת ריגושים,‬ ‫תכונה נדירה בקרב בעלי חיים.‬
‫ואנחנו מבטאים את עצמנו‬ ‫בדרכים שאין להן תפקיד הישרדותי מובהק.‬
‫אבל נראה שיש מטרה למשחקים האלה.‬
‫הם מייצרים שטף של הורמונים‬
‫היוצרים תחושות של ביטחון עצמי ושמחה.‬
‫משחק בצוותא מעצים את הרגשות האלה…‬
‫ומעודד שיתוף פעולה ובילוי עם חברים.‬
‫ייתכן שזוהי הסיבה‬ ‫שבגללה דולפינים מחפשים חברה.‬
‫משחקים עם בני מינם.‬
‫איתנו.‬
‫ועם בעלי חיים אחרים.‬
‫הדולפינים ידועים כבעלי אופי ידידותי.‬
‫אבל יש להם גם צד אפל יותר.‬
‫- פטגוניה‬ ‫דרום האוקיינוס האטלנטי -‬
‫- טמפרטורת המים: 12 מעלות -‬
‫כשהטורפים המסוכנים ביותר באוקיינוס‬ ‫יוצאים לציד,‬
‫דבר אינו בטוח מפניהם.‬
‫לווייתנים ממין אובלנה דרומית.‬
‫משקלם מגיע ל-72,500 ק"ג.‬
‫פי עשרה ממשקלו של קטלן.‬
‫אבל כשהם עובדים כצוות,‬
‫הקטלנים כמעט בלתי ניתנים לעצירה.‬
‫האובלנות הדרומיות שוחות למים הרדודים‬
‫כדי למנוע מתקפה מלמטה.‬
‫אבל הקטלנים לא מוותרים בקלות.‬
‫בתורות,‬
‫הם מטיחים את עצמם בצידי הלוויתנים‬
‫ומכים בנקודות התרופה שלהם.‬
‫הלווייתנים משיבים מלחמה.‬
‫אבל רק כשקולות המאבק‬ ‫מושכים עוד אובלנות דרומיות,‬
‫הקטלנים נסוגים לבסוף.‬
‫יכולתם של הקטלנים לצוד טרף בגודל הזה‬
‫זיכתה אותם בכינוי "קוטלי לווייתנים",‬
‫או "לווייתנים קטלנים".‬
‫דולפינים הם לא רק ציידים אכזריים.‬
‫הם גם יכולים להיות‬ ‫תוקפניים להפתיע בינם לבין עצמם.‬
‫- איי בהאמה‬ ‫צפון האוקיינוס האטלנטי -‬
‫- טמפרטורת המים: 26 מעלות -‬
‫בגיל שש,‬
‫דולפין הסטנלה האטלנטית הצעיר הזה‬
‫סוף סוף פיתח‬ ‫את העור המנומר האופייני לבני מינו.‬
‫הוא מבלה פחות זמן בחברת אימא,‬
‫ויותר זמן עם חבריו.‬
‫יצירת בריתות חברתיות‬ ‫היא צעד חיוני בשנות החיים המוקדמות.‬
‫דולפינים יוצרים‬ ‫מערכות יחסים רבות וחזקות יותר‬
‫מכל בעל חיים מלבדנו.‬
‫כשהוא יתבגר, חייו יהיו מסובכים יותר.‬
‫והוא יזדקק לכל החברים שיוכל להשיג.‬
‫קהילה של דולפיננים באוסטרליה המערבית‬
‫נחשבת לחברת הדולפינים המתוחכמת ביותר.‬
‫אלפיים דולפינים חיים במפרץ אחד.‬
‫- מפרץ הכרישים‬ ‫האוקיינוס ההודי -‬
‫- טמפרטורת המים: 21 מעלות -‬
‫בעונת הרבייה‬
‫הקשרים החברתיים שלך מקבלים משנה חשיבות.‬
‫לזכרים המשתפים פעולה זה עם זה‬
‫יש סיכוי גדול יותר לזכות בבת זוג.‬
‫השלישייה הזאת מסתובבת בצד המזרחי של המפרץ.‬
‫הם חברים הכי טובים כבר 20 שנה.‬
‫השחייה המסונכרנת מעידה על הקרבה ביניהם.‬
‫והכוריאוגרפיה של המהלכים שלהם‬ ‫עוזרת להרשים את בנות המין השני.‬
‫"שחייה בהצלבה".‬
‫"הפרפר".‬
‫"נגיעת זנב כפולה".‬
‫"צלילה מסונכרנת".‬
‫"ניתור כפול".‬
‫"ריקוד טנגו".‬
‫ו"התרנגול ההפוך".‬
‫ככל שהתרגילים מבוצעים בצורה חלקה יותר,‬ ‫כך הם נראים מושכים יותר.‬
‫אף על פי כן,‬
‫לעיתים קרובות‬ ‫דרושים ימים שלמים כדי לזכות בנקבה.‬
‫ועכשיו יש להם מתחרים.‬
‫בצד המערבי‬
‫מתגבשות כנופיות יריבות.‬
‫השלישייה מהצד המזרחי זקוקה לתגבורת.‬
‫אז הם קוראים לחוג חבריהם הרחב.‬
‫כנופיות חלשות בדרך כלל נסוגות.‬
‫אבל במצב של שוויון כוחות בין הצדדים,‬
‫קרבות עלולים להסתיים בפציעות חמורות.‬
‫כעבור שעה‬
‫הכול נגמר.‬
‫הודות לנאמנות חזקה ושיתוף פעולה הדוק,‬
‫החברים מהצד המזרחי יוצאים כשידם על העליונה‬
‫וזוכים בהזדמנות להעמיד צאצאים לדור הבא.‬
‫אינטליגנציה ושיתוף פעולה‬
‫אפשרו לדולפינים‬ ‫לנווט בהצלחה בחיי האוקיינוס.‬
‫אבל ביתם משתנה במהירות.‬
‫אפילו בעלי החיים הסתגלניים האלה‬ ‫מתקשים להתמודד.‬
‫הים נעשה רועש יותר.‬
‫חם יותר.‬
‫ומזוהם יותר.‬
‫במקום לשחק באצות,‬
‫דולפינים רבים משחקים עכשיו בשקיות פלסטיק.‬
‫בליעת אשפה הורגת‬ ‫יותר מ-100,000 יונקים ימיים בכל שנה.‬
‫וזיהום כימי‬
‫מאיים על יכולתם להתרבות.‬
‫אבל דיג בקנה מידה תעשייתי‬ ‫הוא הבעיה הגדולה ביותר עבור הדולפינים.‬
‫הדיג מדלדל במהירות את אספקת המזון החיונית‬
‫ומטביע מאות אלפי דולפינים בכל שנה.‬
‫עם זאת, אפילו שינויים קטנים בפעולות שלנו‬
‫יכולים לחולל שינוי גדול.‬
‫- קרוליינה הדרומית‬ ‫צפון האוקיינוס האטלנטי -‬
‫- טמפרטורת המים: 17 מעלות -‬
‫בדיג מכמורת של חסילונים…‬
‫בעלי חיים אחרים נתפסים ברשתות.‬
‫אבל הדייגים האלה‬ ‫הוסיפו לרשתות שלהם פתחים מיוחדים‬
‫המאפשרים לבעלי חיים גדולים יותר לברוח.‬
‫והדולפיננים המקומיים‬ ‫למדו לחפש את סירות הדיג‬
‫ולהשתמש בחורי היציאה‬ ‫כדי לזכות בשלל נאה של דגים.‬
‫כניסה למלכודות המוות האלה היא צעד מסוכן.‬
‫אבל הדולפינים הרעבים האלה מוכנים להסתכן.‬
‫והדייגים לא מתנגדים לנוכחותם.‬
‫הם לא משפיעים על שלל הדיג שלהם.‬
‫נותרו לנו דברים רבים‬ ‫ללמוד על אודות הדולפינים.‬
‫ובעוד מינים מסוימים נמצאים על סף הכחדה,‬
‫מינים חדשים עדיין מתגלים.‬
‫- מוקז'ובה‬ ‫נהר טוקנטינס -‬
‫- טמפרטורת המים: 28 מעלות -‬
‫במשך זמן רב חשבו שיש בעולם‬ ‫חמישה מינים של דולפיני נהרות.‬
‫עכשיו ביולוגים מאמינים שהם גילו מין שישי.‬
‫משערים שיש רק כ-1,000 פרטים‬ ‫ממין דולפין נהרות ארגואיי.‬
‫אבל מדי יום ביומו, בעיירה הברזילאית הזאת,‬
‫קבוצה קטנה של דולפינים מגיעה לבלות.‬
‫הילדים המקומיים מחכים להם בקוצר רוח.‬
‫קל להבין את החיבה שלהם‬ ‫לבעלי החיים הקסומים האלה.‬
‫בני אדם ודולפינים חיים בעולמות שונים מאוד…‬
‫אבל יש בינינו קווי דמיון רבים.‬
‫חיבור עמוק שנמשיך להוקיר‬
‫בדורות הבאים.‬